Tomā Peskjē

Tomā Gotjē Peskjē (Thomas Gautier Pesquet, dzimis ) ir Francijas inženieris, Eiropas Kosmosa aģentūras kosmonauts.

2001. gadā Tomā Peskjē ieguva bakalaura grādu augstskolā École nationale supérieure de l'aéronautique et de l'espace kosmisko sistēmu un kosmisko aparātu mehānikas specialitātē.
2001. gada oktobrī viņš sāka darbu Spānijas uzņēmumā GMV kā Zemes tālizpētes kosmisko aparātu dinamikas inženieris. 2002. gadā pārgāja darbā uz Francijas kosmosa aģentūru.
No 2004. līdz 2006. gadam Peskjē studēja Air France lidotāju skolā. Pēc tam strādāja Air France par Airbus-320 pilotu instruktoru.

2009. gada 20. maijā Tomā Peskjē tika uzņemts Eiropas Kosmosa aģentūras astronautu vienībā.

2014. gada 17. martā paziņots, ka Tomā Peskjē iekļauts SKS-50 / SKS-51 ekspedīcijas pamatsastāvā. 2015. gada septembrī bija kosmosa kuģa Sojuz TMA-18M apkalpes lidojuma inženiera dublieris.

Pirmo lidojumu kosmosā Tomā Peskjē sāka 2016. gada novembrī, ar kosmosa kuģi Sojuz MS-03 sodoties uz Starptautisko kosmosa staciju. Viņš bija 50. un 51. ekspedīcijas lidojuma inženieris. 2017. gada jūnijā Peskjē atgriezās uz zemes.

Trešais Peskjē lidojums kosmosā sākās 2021. gada 23. aprīlī ar kosmosa kuģi SpaceX Crew-2. Viņš bija SKS 65. ekspedīcijas lidojuma inženieris un komandieris un 66. ekspedīcijas komandieris. 2021. gada 9. novembrī viņš atgriezās uz Zemes.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Amats Ilgums Piezīmes Sojuz MS-03   Oļegs NovickisPegija Vitsone Lidojuma inženieris 196 d 17 h 49 min SKS-50, SKS-51 SpaceX Crew-2   Šeins KimbroKetrina Megana MakartūraAkihiko Hošide Misijas speciālists 199 d 17 h 28 min SKS-65, SKS-66

 Iziešanas atklātā kosmosā 
MisijaSlūžu kameraKosmonautiSākums (UTC)BeigasIlgums Darbība SKS-50 EVA-2 Quest Šeins KimbroTomā Peskjē  11:22 17:20 5 h 58 min Stacijas elektroenerģijas kanālam 1A nomainīti akumulatori. Mobile Transporter Relay Assembly uzstādīta jauna kamera. Peskjē uz Canadarm-2 nomainīja Worksite Interface Adapter un uzņēma fermas Z1 un S0 attēlus; Kimbro Destiny noņēma 2 rokturus. Pēc tam viņš paņēma pārklājus un pārvietoja tos uz Tranquility moduli, kur vēlāk tiks noņemts PMA-3 un pārvietots uz citurieni, bet atklātais saslēgšanās mehānisms būs jānosedz. SKS-50 EVA-3 Quest Šeins KimbroTomā Peskjē  11:24 17:58 6 h 34 min Kimbro External Control Zone 2 nomainīja multipleksora demultipleksora bloku un sagatavoja PMA-3 tā pārvietošanas operācijai. Peskjē inspicēja radiatora vārsta moduli, vai tur nav amonjaka noplūdes; pēc tam iezieda Dextre manipulatora mehānismu. Kimbro nomainīja divas kameras uz Kibo moduļa un lukturi CETA ratiņiem. SKS-65 Quest Šeins KimbroTomā Peskjē  12:21 19:26  7 h 15 min Saules bateriju IROSA paneļa uzstādīšanas mēģinājums uz fermas P6 elektroapgādes sistēmas kanālam 2B. Trešajā stundā kosmonauti zaudēja kādu laiku, jo radās problēmas ar Kimbro skafandru. IROSA tika noņemts no palaišanas paketes un piestiprināts atbalsta kronšteinam pie 2B masta pamatnes. Viņi nespēja atlocīt paneļa cilindra abas puses, jo traucāja struktūra montāžas vietā. Pēc situācijas nofotografēšanas viņi atgriezās slūžu kamerā. SKS-65 Quest Šeins KimbroTomā Peskjē  11:42 18:10 6 h 28 min Saules bateriju IROSA paneļa 2B uzstādīšanas pabeigšana (atlocīšana un izvēršana) uz fermas P6. SKS-65 Quest Šeins KimbroTomā Peskjē  11:52 18:37 6 h 45 min Saules bateriju IROSA paneļa 4B uzstādīšana uz fermas P6. SKS-65 Quest Akihiko HošideTomā Peskjē  12:30 19:09 6 h 54 min Saules bateriju IROSA paneļa 4A montāžas balsteņu uzstādīšana uz fermas P4. Uz P1 nomainīta FPMU iekārta, ko stacijā 2021. gada augustā nogādāka kravas kuģis NG-16.

 Ārējās saites 

 Astronaut Thomas Pesquet ESA 
 Тома Готье Песке astronaut.ru 

Kategorija:Francijas kosmonauti
Kategorija:ESA kosmonauti